stanford-oval/wikipedia huggingface dataset:
הרי דים
חיים אישיים

מ-1959 עד לפטירתה ב-2022, היה נשוי לאיירין (לבית רוזנר), אמנית ילידת בריסל. הם התגוררו במכון ויצמן וניהלו אורח חיים דתי.
שניים מבניו, יונתן ודוד, נפטרו בחייו. נכדתו אביטל-חנה נפטרה בצעירותה. על שמם של יונתן ואביטל נקרא אולם ספורט בישיבת הדרום. נכד נוסף הוא המתמטיקאי ד"ר נדב דים, מרצה בכיר בטכניון.
אחיו, קלייב דים (אנ'), היה פרופסור להנדסה בארצות הברית. מחותנו היה פרופ' לי-אהרן סגל, עמיתו במכון ויצמן, ובן-דודו היה ד"ר זאב דים, שכיהן כסגן ראש העיר רחובות.
ספריו

Linear Algebra in Action. AMS press (2023, third edition).
הערות שוליים

1 2 3 4 5 6 7  Daniel Alpay, Victor Vinnikov, Israel Gohberg, Interpolation Theory, Systems Theory and Related Topics: The Harry Dym Anniversary Volume, Springer, ‏2002
1 2  הרי דים, באתר פרויקט הגנאלוגיה במתמטיקה
↑  העלאות בדרגה במכון ויצמן, באתר מעריב, ‏23 בינואר 1978
↑  Courses & Schedules, Feinberg Graduate School
↑  פרופ' הרי דים, באתר מסע הקסם המדעי, ‏1 בדצמבר 2008
↑  האתר הרשמי של הרי דים, באתר מכון ויצמן למדע
↑  Doron Zeilberger's thesis, Rutgers University
↑  איירין דים, באתר הארכיון לתולדות רחובות
↑  ארז שרווינטר, טרגדיה שלישית ומצמררת: האזרח שהתמוטט נפטר באולם ספורט המונצח על שם ביתו ואחיו, באתר רחובות News, ‏7 באוגוסט 2020
↑  Nadav Dym, Technion
↑  יוסף ארנפלד, עניין אישי והפעם עם סוזי דים, באתר ערוץ 7, ‏30 ביוני 2022
↑  ד"ר זאב דים, באתר הארכיון לתולדות רחובות
| --- | --- |
בקרת זהויות :  NLI: 987007447725405171  BnF: cb12306631b (data)  dblp: 26/2622  GND: 124041205  ISNI: 0000 0001 1438 2650  LCCN: n82254196  MGP: 18987  NKC: mub2010608888  NTA: 315921544  SUDOC: 031944000  VIAF: 14838104   WorldCat (עם VIAF): 14838104
מיקי שביב

| --- | --- |
מיקי שביב בהופעה -אפריל 2004
מיקי שביב בהופעה -אפריל 2004
 לידה:  29 בספטמבר 1952 (בן 72) יפו, ישראל 
 מוקד פעילות:  ישראל 
 תקופת הפעילות:  מ-1966
 עיסוק:  זמר-יוצר, מעבד, מפיק מוזיקלי
 סוגה:  רוק, ג'אז, בלוז
 שפה מועדפת:  עברית 
 כלי נגינה:  גיטרה בס, גיטרה חשמלית, גיטרה
 חברת תקליטים:  הד ארצי, NMC, הליקון, Earsay
 שיתופי פעולה בולטים:  טנגו
 בן או בת זוג:  מיקה קרני (2000–2013) 
 
מיקי שביב (נולד ב-29 בספטמבר 1952) הוא זמר-יוצר, מוזיקאי, מעבד ומפיק מוזיקלי ישראלי.
ביוגרפיה > ילדות ונעורים

שביב נולד וגדל ביפו. לאביו הייתה חנות ליד כיכר השעון וב-1958 הציע לו ימאי לרכוש פטיפון ושני תקליטים (של ג'רי לי לואיס וליטל ריצ'רד) שהביא מחו"ל. בעקבות האזנה לתקליטים שביב החל להעניין במוזיקה. בגיל 12 החל לנגן, בגיטרה בגיל 14 הצטרף ללהקת "הגנרלים" שביצעה קאברים, בעיקר של שירי להקת הביץ' בויז באותה תקופה גם ניגן עם חברו לספסל הלימודים גיל דור. שנה אחר כך עבר עם משפחתו לקנדה, שם גם הופק תקליטו הראשון בשנת 1972 לאחר שהתגלה על ידי חברת התקליטים וורנר מיוזיק גרופ. התקליט לא הצליח ושביב החל להופיע במועדונים ברחבי ארצות הברית, אז עבר לנגן גם בס.
ביוגרפיה > תחילת הקריירה

ב-1977 חזר לישראל לביקור קצר והביא עמו גיטרה בס פרטלס, הוא ניגן בבר בל אביב עם המתופף אהרלה קמינסקי ואחר כך הוזמן להשתתף בחזרה לפסטיבל ‘נואיבה', שם פגש מוזיקאים רבים ונשאר בישראל. שביב החל לנגן בס עם דורי בן זאב, ובמהלך 1978 ניגן בהקלטות האלבום "מוזיקה" של צביקה פיק, "שירי חג ומועד ונופל" של מאיר אריאל" ובאלבום "מכת שמש" של יגאל בשן. אחר כך חזר לארצות הברית וב-1979 חזר לישראל, לאחר שהוזמן הצטרף לסיבוב ההופעות המשותף של אריק איינשטיין ושלום חנוך, שיצא לאור אחר כך כאלבום כפול. באותה שנה גם ניגן במופע של שלמה גרוניך, שיצא לאור אחר כך כאלבום בשם "קונצרט", וניגן בהקלטות האלבום "התכוונות" של יוני רכטר.
ב-1980 ניגן באלבום "חמוש במשקפיים" של אריק איינשטיין ומיקי גבריאלוב. ב-1981 ניגן באלבום "לא לשידור" של גרי אקשטיין, באלבום "התעוררות" של שם טוב לוי, באלבום "שירים באמצע הלילה" של נורית גלרון ובאלבום "חתונה לבנה" של שלום חנוך, שם שיתף פעולה לראשונה עם המתופף ז'אן פול זימבריס.
ב-1982 ניגן בהקלטות האלבום "קלף" של דויד ברוזה, באלבום של להקת פרמיירה, באלבום הבכורה של ירדנה ארזי, באלבום "פסיעה אחת קדימה" של הזמרת שרי, באלבום "גלגל מסתובב" של שמוליק קראוס ואילן וירצברג, באלבום שירי הילדים "יפתח המלוכלך" של מיקי גבריאלוב ובתקליט השדרים הראשון של מאיר בנאי ואחר כך גם באלבום הבכורה של בנאי.
ב-1983 ניגן באלבום "האישה שאיתי" של דויד ברוזה, באלבום "שביר" של אריק איינשטיין ויצחק קלפטר, באלבום "תרקוד" של שלמה ארצי ובאלבום "על פני האדמה" של שלום חנוך.
ביוגרפיה > להקת טנגו ופרויקטים נוספים

בעקבות סיבוב ההופעות שליווה את האלבום "חתונה לבנה" של שלום חנוך, הקליט שביב, יחד עם הקלידן משה לוי והמתופף ז'אן פול זימבריס, מספר שירים. אחד השירים, "אל תעזבי את תל אביב", הופץ גם כתקליט שדרים ב-1982 תחת השם להקת "טנגו". טכנאי הקול והקלטות גלעד קרן, שבאותה עת בנה את "אולפני רולי", אהב את השיר והציע להם את האולפן בחינם כל לילה להקלטת אלבום.
במשך תשעה חודשים הקליטו שביב וזימבריס את האלבום הראשון של להקת טנגו בלילות, "סידור קבוע", שהופק באופן עצמאי. שביב כתב והלחין את כל השירים באלבום, שכלל, פרט ל"אל תעזבי את תל אביב", גם את השירים "עיניים ירוקות" ו"ריקוד לאור ירח". שביב גם ניגן ברוב הכלים כולל בס, גיטרות וקלידים. בחלק מהשירים ניגנו לצד הצמד גם משה לוי, ירוסלב יעקובוביץ' ונאור דיין. האלבום יצא לאור בספטמבר 1984, שנאור דיין הצטרף באופן רשמי להרכב והוא מופיע על עטיפת התקליט לצד שביב וזימבריס. עם צאת האלבום הופק וידאו קליפ לשיר "אל תעזבי את תל אביב", שביים מיקי בהגן, קליפ שהיה איכותי ומתקדם לזמנו בישראל. במקביל באותה תקופה ניגן שביב בהקלטות של פסקול הסרט "קוקו בן 19", שכתב והלחין שלמה מזרחי, וגם בהקלטות של זמרים מזרחיים בהם: אבנר גדסי, בעז שרעבי, נתי לוי ודקלון.
לאחר יציאת האלבום יצאה הלהקה לסיבוב הופעות יחד אלון אולארצ'יק במופע שנקרא "אלון וטנגו, טנגו ואלון". אולארצ'יק עבד באותה עת על אלבום הסולו הראשון שלו והוציא לאור זמן קצר קודם לכן את הסינגל, שהפך ללהיט, "בא לשכונה בחור חדש". איתן גדרון שעבד עם אולארצ'יק, הצטרף לסיבוב ההופעות כנגן גיטרה נוסף. הופעת הבכורה של סיבוב ההופעות נערכה בינואר 1985. ביחד עם אולארצ'יק הקליט ההרכב את השיר שהפך ללהיט מצליח "או שאתה שר... (או שלוקחים אותך מפה)" אותו ביצעו בהופעותיהם.
במצעד הפזמונים של רשת ג' לשנת תשמ"ה (1985) נבחרה "טנגו" ללהקת השנה, וכמה משיריה דורגו במצעד: "עיניים ירוקות" במקום ה-17, "או שאתה שר או שלוקחים אותך מפה" במקום ה-30 ו"ריקוד לאור ירח" במקום ה-38. בנוסף, מנכ"ל "הד ארצי", יאיר ניצני, קישר בינם לבין חברת ההפקות הבינלאומית וורנר אלקטרה אטלנטיק. ההרכב הקליט כמה מהשירים באנגלית, והסינגלים הופצו באירופה ובארצות הברית ובפסטיבל המוזיקה "מידם" (MIDEM) בקאן, אך לא זכו להצלחה. במקביל באותה שנה המשיכו חברי ההרכב לעבוד כנגני אולפן. בין השאר הפיקו שביב וזימבריס בישראל אלבום לזמר כריס ג'ונס, אחיה של הזמרת גרייס ג'ונס. בנוסף באותה תקופה היה שביב בין המורים הראשונים ברימון בית ספר למוסיקה שחבר ילדותו גיל דור היה ביו מייסדיו.
ב-1986 הקליטה "טנגו" את אלבומה השני, "אמונה שלמה". שביב כתב והלחין את כל השירים פרט לשניים (אחד מהם היה גרסת כיסוי ל"לי ולך" שכתב דידי מנוסי וביצע במקור אריק איינשטיין). בחלק מהשירים ניגנו גם נאור דיין ורמי קלינשטיין, בשיר אחד השתתפה מקהלת הכושים העבריים ובשיר אחר דורי בן זאב. אחד מהשירים באלבום, "שפוי מלחמה", הוקלט מאוחר יותר גם בערבית ובגרסה משולבת ערבית-אנגלית. האלבום יצא לאור בספטמבר 1986, וזמן קצר קודם לכן עזב נאור דיין את הלהקה. באותו שנה ניגנו שביב וזימבריס גם בהקלטות האלבום "אמצע ספטמבר" של גלי עטרי ובאלבום הבכורה של דפנה ארמוני. בנוסף כתב והלחין שיר לאלבום של יהודית רביץ "באה מאהבה".
בדצמבר 1986 השתתפה הלהקה בהקלטה של תוכנית המוזיקה של ערוץ 4 הבריטי "The Tube" (אנ') על תעשיית המוזיקה בישראל, לצד אמנים ישראלים נוספים. בתוכנית ביצעה את השיר "כשהלב אומר". במהלך 1987 הופיעה הלהקה עוד מספר פעמים והתפרקה. שביב וזימבריס המשיכו לשתף פעולה באותה שנה בהפקת האלבום הבכורה של דני אמיר.
ביוגרפיה > המשך הקריירה

בסוף 1987 השתתף שביב בסיבוב הופעות של מאיר אריאל שנקרא "מסע הבחירות של מאיר אריאל" כחלק מ"להקת קאריזמא" (גיטרות, בס, שירה וקולות). בנוסף באותה שנה, הפיק עיבד וניגן באלבום הבכורה של דן תורן "לוחמה בשטח בנוי".
ב-1988 ניגן בהקלטות האלבום "ירוקות" של מאיר אריאל שיצא, באלבום "בדרך אל האושר" של דני רובס ובאלבום "משירי אברהם חלפי" של אריק איינשטיין. בסוף 1988 הקים שביב להקה חדשה בשם "אחוות כחולי העין", עם רע מוכיח, איל קליין ויוראי אורון. הלהקה פעלה זמן קצר ובתחילת 1989 עבר שביב לקנדה. הוא עזב לאחר שאשתו הקנדית לורן לא הסתדדרה בישראל וגם עקב קשיי פרנסה, למרות הקריירה המוזיקלית המצליחה שלו. בקנדה רכש חווה יחד עם אחיו וחבר נוסף ועסק בנגרות ועיבוד עץ. במהלך השנה לפני שעבר לקנדה הספיק לנגן באלבום "בראשית" של גלי עטרי ובאלבומו השני של רוני ידידיה, "למה לנו כל העניין הזה".
בשנת 1996 התגרש מאשתו וחזר לישראל. הוא החל לעבוד שוב עם מאיר אריאל וניגן באלבום "ברנרד ולואיז" (1997), שוב לצד ז'אן פול זימבריס בתופים, ובאלבום ההופעה החיה "דלתות נפתחות מעצמן (1998).
בשנת 1999 הוציא לאור אלבום סולו ראשון "בדיוק דבר כזה".
בשנת 2000 הזמרת מיקה קרני הזמינה את שביב להפיק ולעבד את אלבומה השני "סיפור אמיתי", בו גם כתב והלחין חלק מהשירים. במהלך העבודות על האלבום היו לזוג, בהמשך התחתנו בחתונה אזרחית, לשניים נולדו שלוש בנות והם עברו לגור במושב אמירים בגליל העליון. בשנת 2001 הוציאו השניים מיני-אלבום משותף בשם "עולם אחר".
בשנת 2002 עיבד והפיק את האלבום "מרגע לרגע" של מיקה קרני, והקליט את האלבום "התשובה". בקיץ 2003 העלה מופע בשם "התשובה", בו ניגן שירים חדשים וישנים שכתב. באותה תקופה גם ניגן בהקלטת האלבום האחרון של שמוליק קראוס "יום רודף יום" ובאלבום "מציאות אחרת של אייל גולן.
ב-2005 קיים הופעה אקוסטית בלתי שגרתית בחנות המוזיקה "האוזן השלישית" שתועדה באלבום "בעירום". אחר כך הפסיק כמעט להקליט ולהופיע למשך כמה שנים, למעט הפקה והלחנה עבור אשתו מיקה קרני.
ב-2011 זכה לחשיפה תקשורתית כאשר זוגתו מיקה קרני כיכבה בסדרת הדוקו היומית "מחוברות", בה גם השתתף.
ב-2012 הצטרף להרכב "נקודת מפגש" שהקים שלמה בר, יחד עם מאיר ישראל בתופים ועדי רנרט בקלידים. ההרכב ניגן בעיקר מוזיקת בלוז ופעל כשנה.
בקיץ 2013 השתתף במופע "בלוז אל המדבר" של יאיר דלאל, שעלה במסגרת פסטיבל העוד. המופע עלה שוב בפסטיבל הבלוז 2017 בתל אביב.
ב-2014 הוציא לאור את האלבום "הדרך לממפיס", אלבום שירי בלוז באנגלית, שהחל כפרויקט לגיוס המונים ב"הדסטארט" בסוף 2012 שמטרתו הייתה להשתתף בתחרות בלוז בממפיס. את האלבום הקליט בממפיס, באולפן של רולנד גיינס, מוזיקאי בן 80 שניגן בגיטרה חשמלית עם אליל ילדותו של שביב ג'רי לי לואיס. האלבום הוקלט בצורה מסורתית על טייפ בטייק אחד. כמה חודשים לאחר הקלטת האלבום גיינס נפטר.
בנובמבר 2022 הוציא לאור את הסינגל "עד בלי די".
דיסקוגרפיה

סידור קבוע - 1984 (להקת טנגו)
אמונה שלמה - 1986 (להקת טנגו)
בדיוק דבר כזה - 1999
עולם אחר (מיני-אלבום, במשותף עם מיקה קרני) - 2001
התשובה - 2002
בעירום (הופעה אקוסטית) - 2005
הדרך לממפיס - 2014
דיסקוגרפיה > הקלטות נוספות

שביב השתתף בהקלטות של אלבומים רבים,  ועשרות תקליטי שדרים של אמנים רבים כנגן, מפיק, מעבד, כותב ומלחין.
ננסי אסטור

ננסי וויצ'ר לנגהורן אסטור (באנגלית: Nancy Witcher Langhorne Astor;‏ 19 במאי 1879 – 2 במאי 1964) הייתה האישה הראשונה שכיהנה בבית הנבחרים הבריטי.
הערות שוליים

↑  נורמן רוז, חיים ויצמן, עמ' 95, העשור השני של המאה ה-20
↑  גולי נאמן ערד, אמריקה, היהודים ועליית הנאציזם: תגובתם של קרובים-רחוקים. עמ' 155.
| --- | --- |
בקרת זהויות :  NLI: 987007279609705171  PLWABN: 9810608398705606  BIBSYS: 90245904  BnF: cb13602311k (data)  GND: 118835009  ISNI: 0000 0000 7367 0065  LCCN: n50030709  NARA: 10581276  NKC: jx20041104001  NTA: 068939078  SNAC: w6mt4gv6  SUDOC: 077907434  Trove: 877781  VIAF: 74024386   WorldCat (עם VIAF): 74024386
לודמילה רודנקו

| --- | --- |

 לידה:  27 ביולי 1904 לובני, אוקראינה 
 פטירה:  4 במרץ 1986 (בגיל 81) סנקט פטרבורג, ברה"מ 
 הישג בולט:  אלופת העולם בשחמט לנשים (1950–1953)
 הדרגה הגבוהה ביותר:  רב-אמן
 מקצוע נוסף:  כלכלה   שחייה   עבודה בבית דפוס
 מדינה:  ברית המועצות 
 פרסים והוקרה:  עיטור אות הכבוד  מאסטר מוסמך לספורט של ברית המועצות 
 
לודמילה ולדימירובנה רודנקו (ברוסית: Людми́ла Влади́мировна Руде́нко; באוקראינית: Людмила Володимирівна Руденко;‏ 27 ביולי 1904 – 4 במרץ 1986) הייתה שחמטאית סובייטית ואלופת העולם השנייה בשחמט, לאחר ורה מנצ'יק, בין 1950 ל-1953. היא הייתה אלופת העולם הסובייטית הראשונה.
היא קיבלה את התואר אמן בינלאומי בשנת 1950 ואת התואר רב-אמן בשנת 1976. היא הייתה האישה הראשונה שזכתה בתואר אמן בינלאומי. היא חברה בהיכל התהילה העולמי של השחמט (אנ').
רודנקו הייתה אלופת השחמט לנשים של ברית המועצות בשנת 1952.
ביוגרפיה

רודנקו נולדה בשנת 1904 בלובני שבמחוז פולטבה באוקראינה. אביה, ולדימיר אנדראביץ', היה בתחילה יועץ המדינה, לאחר מכן תובע ציבורי בעיירה מיקולאייב ולבסוף כומר. בגיל 10, רודנקו החלה ללמוד שחמט מאביה, אם כי בתחילה היא התעניינה יותר בשחייה. לאחר בית הספר התיכון, היא עברה לאודסה וקיבלה תואר ראשון בכלכלה.
רודנקו הייתה אלופת השחייה של אודסה במשחה 400 מטר. בשנת 1925, היא הייתה סגנית אלופת אוקראינה בשחייה. לאחר מכן, היא התחילה קריירה ככלכלנית. שחמט, באותה תקופה, היה רק תחביב.
רודנקו החל לשחק בטורנירי שחמט בשנת 1925, לאחר שעברה למוסקבה. בשנת 1927, היא הייתה ממוקמת במקום החמישי באליפות הנשים של מוסקבה ובשנת 1928, היא ניצחה באליפות. לאחר מכן, עברה רודנקו ללנינגרד, שם הכירה והתחתנה עם המדען לב דוידוביץ' גולדשטיין. בשנת 1931, נולד להם בן ראשון.
בשנת 1929, היא החלה להתאמן בשחמט בלנינגרד, אצל האמן הבינלאומי פטר רומנובסקי. היא זכתה שלוש פעמים באליפות הנשים בשחמט של לנינגרד.
תוך כדי קריירת השחמט שלה בלנינגרד, היא עבדה בבית דפוס.
במלחמת העולם השנייה, ארגנה רודנקו רכבת לפינוי ילדים מהמצור על לנינגרד. היא תיארה זאת כהישג החשוב ביותר בחייה.
לאחר המלחמה, בחורף 1949–1950, התקיים טורניר שחמט במוסקבה כדי לקבוע את אלופת הנשים החדשה, לאחר שבשנת 1944, מתה אלופת העולם בשחמט ורה מנצ'יק, בעת ההפצצות על לונדון. 16 נשים משתים עשרה מדינות התחרו בטורניר, כאשר ארבע השחקניות הסובייטיות תפסו את ארבעת המקומות הראשונים. רודנקו, שהייתה אז בת 45, ניצחה בטורניר וזכתה בתואר אלופת העולם. היא החזיקה בתואר אליפות העולם לנשים עד שהפסידה אותו לאליזבטה ביקובה באליפות שהתקיימה לאחר מכן, בשנת 1953.
מאמני השחמט של רודנקו לאחר המלחמה היו אלכסנדר טולוש וגריגורי לבנפיש.
היא נפטרה בעיר סנקט פטרבורג בשנת 1986, בגיל 81.
זיכרון

אליפות העולם בשחמט לשנת 2004 התקיימה בסנקט פטרבורג, העיר בה נפטרה רודנקו, לזכרה.
רודנקו צורפה להיכל התהילה העולמי בשחמט בשנת 2015.
במלאת 114 שנה להולדתה, ב-27 ביולי 2018, הוצג שרבוט גוגל לזכרה.
הערות שוליים

1 2 3 4 5 6 7 8 9 10  Google Doodle Celebrates Chess Grandmaster Lyudmila Rudenko's on What Would Have Been Her 114th Birthday, Time (באנגלית)
1 2 3 4 5 6 7 8 9  Lyudmila Rudenko, World Chess Hall of Fame, ‏2017-03-23 (באנגלית)
1 2 3  World Chess Championship for Women, www.mark-weeks.com
1 2 3  Women : World Chess Championship, www.mark-weeks.com
1 2 3 4 5 6 7 8 9  e3e5.com : Articles in sections, e3e5.com
1 2 3 4  Lyudmila Rudenko: Why was the Soviet chess champion so influential?, The Independent, ‏2018-07-27 (באנגלית)
1 2 3 4 5 6 7 8  Kiona N. Smith, Friday's Google Doodle Honors Chess Champion Lyudmila Rudenko, Forbes (באנגלית)
↑  WGM Lyudmila Rudenko | BusinessWorld, www.bworldonline.com
לנצ'יה ת'זיס

| --- | --- |

Lancia Thesis
 מאפיינים כלליים
 יצרן:  לנצ'יה
 שנות ייצור:  2001–2009
 הרכבה:  איטליה איטליה
 מודל קודם:  לנצ'יה קפא
 מודל אחריו:  Lancia Thema (אנ') (2011-1013)
 חברת אם:  פיאט
 סיווג:  מכונית סלון
 מרכב:  Front-engine, front-wheel-drive layout (אנ')
 אורך:  4,890 מ"מ
 רוחב:  1,830 מ"מ
 גובה:  1,470 מ"מ
 משקל:  1,680-1,895 ק"ג
 בסיס גלגלים:  2,800 מ"מ
 מפרט טכני
 מנוע:  מנועי בנזין 5 צילינדרים, 2.0 ליטר (מגדש טורבו)  5 צילינדרים, 2.4 ליטר  V6 צילינדרים, 3.0 ליטר, מנוע אלפא רומיאו מסוג "Alfa Romeo V6 engine" (אנ')  V6 צילינדרים, 3.2 ליטר, מנוע אלפא רומיאו מסוג "Alfa Romeo V6 engine" (אנ') מנוע טורבו דיזל 5 צילינדרים, 2.4 ליטר  מסוג "JTD engine" (אנ')
 הילוכים:  תמסורת ידנית - 6 מהירויות  תמסורת אוטומטית - 5 מהירויות
 מעצב:  "Michael Vernon Robinson" (אנ')  "Flavio Manzoni" (אנ') (עיצוב פנים)
לנצ'יה ת'זיס (באיטלקית: Lancia Thesis) היא מכונית סלון מתוצרת יצרנית הרכב האיטלקית לנצ'יה אשר יוצרה בין השנים 2001–2009 באיטליה.
לנצ'יה ת'זיס

יוצרו כ-16,000 יחידות.
4 דלתות.
5 נוסעים.
מנוע הנעה קדמית.
דגם שרד של "לנצ'יה ת'זיס" בשרות נשיא איטליה (ראו צילום).
סוגי מנוע

מנועי בנזין.
מנועי דיזל (מגדש טורבו).
סוגי מנוע > מנועים

1,998 סמ"ק המפיק 185 כ"ס ב-5,500 סל"ד (מנוע בנזין, מגדש טורבו).
2,446 סמ"ק המפיק 170 כ"ס ב-6,000 סל"ד (מנוע בנזין).
2,959 סמ"ק המפיק 215 כ"ס ב-6,300 סל"ד (מנוע בנזין).
3,179 סמ"ק המפיק 230 כ"ס ב-6,200 סל"ד (מנוע בנזין).
2,387 סמ"ק המפיק 150 כ"ס, 175 כ"ס, 185 כ"ס ב-4,000 סל"ד (מנוע טורבו דיזל).
תמונות

"לנצ'יה ת'זיס", שנת 2009
"לנצ'יה ת'זיס"
"לנצ'יה ת'זיס"
"לנצ'יה ת'זיס"
"לנצ'יה ת'זיס"
"לנצ'יה ת'זיס"
"לנצ'יה ת'זיס" בשרות נשיא איטליה
ראו גם

לנצ'יה
לנצ'יה קפא
לימפומת תא T

| --- | --- |

צילום מיקרוסקופי של תאי T אופייניים ללימפומת תא T
 תחום:  אימונולוגיה 
 טיפול:  מתוטרקסט  (RS)-lenalidomide  doxorubicin  brentuximab vedotin  romidepsin 
 קישורים ומאגרי מידע
 MeSH:  D016399
 
לימפומה מסוג תא T היא משפחת גידולים (סרטניים) של קשרי לימפה או של מערכת הלימפה בכללותה, מסוג הלימפומות שאינן לימפומת הודג'קין (NHL - Non-Hodgkin's Lymphoma). הלימפומה מסוג תא T הובדלה מלימפומות אחרות שאינן הודג'קין מפאת מעורבותה בעור. בהתחלה, כשניסו לאבחן את מעורבותה של הלימפומה בעור, לרוב מצאו מיקוזיס פונגאיידס או תסמונת סזארי. הסתבר, לאחר מכן, שהתגובה של לימפומה תא T לטיפול-שונות. העור, הוא המקום השניוני להמצאות לימפומה, הראשון הוא הקיבה ואיברי עיכול אחרים.
אבחנה

אין אבחנה קבועה, ישנם כמה סוגים של אבחנה למקרים שונים.
סיווג

השכיחות של מיקוזיס פונגאיידס היא 44% מכלל הלימפומות השרידות של הירפאות מהמחלה לחלוטין לאחר 5 שנים הוא 88% השכיחות של תסמונת סזארי היא 3% מכלל מקרי הלימפומות הללו והשרידות לאחר 5 שנים אינה טובה ועומדת על כ-24%. סוגים כרוניים אחרים מופיעים בכ-1-15% מהחולים בלימפומת T וכ-80-100% נרפאים. סוגים אקוטיים אחרים מופיעים בכ-1-5% מהחולים וסיכוייהם להחלים לאחר 5 שנים הם 15-30%.
לימפומות תא T כרוניות

הנפוצה מבין קבוצה זו היא מיקוזיס פונגואידס (אנ'). מחלה עקשנית, מופיעה לרוב בעור, בשיעור צמיחה איטי מאוד. טיפולים לא משפיעים עליה במידה רבה. המחלה לפעמים מתפשטת עד כדי היעלמות הדרמיס בכללותו. הקרנות לעיתים לא רחוקות משמשות לטיפול אך הניסיון בהן לא גדול במיוחד.[דרוש מקור] לכשליש מחולים במחלה זו הייתה בעבר לימפומת הודג'קין.
לימפומות תא T אקוטיות

הנפוצה מביניהן היא לימפומה עקב וירוס תא T האנושי, הנפוץ בדרום מערב יפן, דרום אמריקה, מרכז אפריקה ובקריביים. חולים בלימפומה/לוקמיה של תא T, מקבלים את המחלה 20 שנים לאחר החשיפה לווירוס. במצב החמור של המחלה היא תאופיין בכבד מוגדל (הפטומגליה) וזיהומים. במצב הכרוני של המחלה צורת העור תזכיר את צורתו במיקוזיס פונגואידס.
דריל לינדזי

| --- | --- |

 לידה:  31 בדצמבר 1889 קרסוויק, אוסטרליה 
 פטירה:  25 בדצמבר 1976 (בגיל 86) מורנינגטון, אוסטרליה 
 תחום יצירה:  ציור 
 פרסים והוקרה:  Knight Bachelor 
 בן או בת זוג:  ג'ואן לינדזי 
 
סר ארנסט דריל לינדזי ( באנגלית: Ernest Daryl Lindsay‏;  31 בדצמבר 1889 – 25 בדצמבר 1976) היה אמן אוסטרלי.
ביוגרפיה

הוא היה הבן הצעיר במשפחה גדולה, שנולד למנתח האנגלי-אירי רוברט צ'ארלס אלכסנדר וג'יין אליזבת לינדזי (לבית ויליאמס), מקרסוויק, ויקטוריה, שילדו עשרה ילדים. דריל ואחיו פרסי (הבכור), ליונל ונורמן, היו אמנים; רובי, גם היא אמנית, הייתה אשתו של הקריקטוריסט, המאייר והעיתונאי וויל דייסון.
טרם מלחמת העולם הראשונה הפך דריל לעובד בחוות כבשים ליד קולארנברי ומאוחר יותר שירת במלחמה בצרפת. באנגליה הוא הפך לאמן של הכוח האוסטרלי. הוא יצר קשרים רבים בעולם האמנות ולמד בבית הספר לאמנות סלייד בלונדון. דריל זכה להצלחה מתונה עם ציוריו של פרחים לבנים.
בשנת 1922, באנגליה, דריל לינדזי נשא לאשה את ז'אן בבקט וייגל, שלימים תהפוך לסופרת. כשחזרו בני הזוג להתגורר באוסטרליה, הם בנו בית בשם "Mulberry Hill" בחצי האי מורנינגטון, והתגוררו בו עד ש"השפל הגדול" אילץ אותם לעבור למגורים צנועים יותר בבקוס מארש. כשהמצב השתפר הם חזרו לבית המקורי.
בשובו לאוסטרליה הוא הוקסם מסיבוב ההופעות הראשון, 1936–1937, של "להקת הבלט הרוסי" באוסטרליה. הוא צייר אותם בהופעות ובמהלך החזרות ופרסם מאוחר יותר ספר של ציוריו. הוא אייר את זיכרונותיו של ארנולד הסקל, ריקודים סביב העולם.
בשנת 1940 דריל לינדזי הפך לאוצר בגלריה הלאומית של ויקטוריה, והתמנה למנהל בין השנים 1942 ל -1956. הוא היה גם חבר בוועד המייעץ לאמנות של חבר העמים בשנת 1953. ב־31 במאי 1956 הוא קיבל תואר אביר על "שירותים לאמנות".
דריל לינדזי נפטר ביום חג המולד 1976, במורינגנטון, ויקטוריה, שישה ימים לפני יום הולדתו ה-87.
הוא הותיר אחריו את אשתו. לא היו להם ילדים. אשתו, ג'ואן לינדזי, השאירה את מולברי היל לנאמנות הלאומית כשמתה בשנת 1984.
הערות שוליים

↑  F. Philipp and J. Stewart (eds.), In honour of Daryl Lindsay: essays and studies (Melbourne: Oxford University Press, 1964).
↑  Daryl Lindsay, Claude Kingston, Back stage with the Covent Garden Russian ballet, [Sydney: s.n, 1938
| --- | --- |
בקרת זהויות :  ADB: lindsay-sir-ernest-daryl-7759  AGSA: 6165  DAAO: sir-daryl-lindsay  GND: 1028230095  ISNI: 0000 0000 7104 5354  LCCN: n97850903  NGV: 1954  NLA: 35227648  NTA: 140890955  RERO: 02-A012455508  RKD: 50187  SNAC: w68w3r66  SUDOC: 086319183  TePapa: 1377  Trove: 488491  ULAN: 500006471  VIAF: 81197305   WorldCat (עם VIAF): 81197305
זואופיליה

תבליט בו נראים גברים המזדווגים עם סוס. התבליט מצוי על קיר חיצוני במקדש הינדי של האלה לקשמי בעיר קהג'וראהו.
זואופיליה (תחדיש ביוונית עתיקה: Ζωοφιλία) היא פאראפיליה (הפרעה בעוררות מינית) המתבטאת במשיכה מינית עיקרית או בלעדית לבעלי חיים. משכב בהמה (Bestiality), להבדיל, היא קיום יחסי מין בפועל עם בעל חיים.
זואופיליה, שבעבר סווגה כפתולוגיה בספר האבחנות הפסיכיאטריות (DSM), אינה מסווגת עוד ככזו, אלא אם היא מלווה במצוקה או בהפרעה קשה ליכולתו של אדם לתפקד.
בחוק

במדינות רבות בעולם מדובר בעבירה על החוק, וארגונים למען בעלי חיים רואים במעשה התעללות בבעלי חיים ונאבקים בו.
בחוק > בישראל

בישראל, קיום מגע מיני עם בעלי חיים נחשב בעבר לעבירה שעונשה עד עשר שנות מאסר (סעיף 351(2) לחוק העונשין בנוסחו המקורי משנת 1977), אך זו בוטלה בתיקון לחוק משנת 1988, והאיסור נאכף בסעיפים כמו הפרעה לציבור או התעללות בבעלי חיים.
בתרבות ובדתות

מגע מיני עם בעלי חיים נחשב בתרבויות רבות כסטייה מהנורמות החברתיות, והוא מהווה טאבו מוחלט ביהדות, בנצרות ובאסלאם.
בתרבות ובדתות > משכב בהמה בהלכה היהודית

התורה אוסרת מפורשות משכב בהמה:
וּבְכׇל בְּהֵמָה לֹא תִתֵּן שְׁכׇבְתְּךָ לְטׇמְאָה בָהּ, וְאִשָּׁה לֹא תַעֲמֹד לִפְנֵי בְהֵמָה לְרִבְעָהּ, תֶּבֶל הוּא.
במקרה שכן מתקיים משכב בהמה, יש להרוג גם את האדם וגם את בעל החיים. בתלמוד נקבע כי הסמכות להטיל עונש מוות במקרים כאלו ניתנת בידי בית דין של עשרים ושלשה. האיסור הוא כה חמור עד שהוא נחשב לאחת ממצוות בני נח, כלומר הוא חל על כל אדם ולא רק על יהודים.
בהלכה מקובל ש”לא נחשדו ישראל על משכב זכור ולא על הבהמה” (קידושין פ"ב א'), כך שחזקה על כל יהודי שלא ייטה למעשים כאלה, ועל כן אין איסור ייחוד עם בהמות וכיוצא בזה. למרות זאת, רב יוסף אסר על נשים אלמנות לגדל כלב זכר, פן יבוא להרביע אותה.
הערות שוליים

↑  חוק העונשין, תשל"ז-1977, ס"ח 864 מ-4 באוגוסט 1977
↑  חוק העונשין (תיקון מס' 22), התשמ"ח-1988, ס"ח 1246 מ-31 במרץ 1988
↑  ספר ויקרא, פרק כ', פסוקים ט"ו–ט"ז
↑  תלמוד בבלי, מסכת סנהדרין, דף ב', עמוד א'
↑  תלמוד בבלי, מסכת סנהדרין, דף נ"ו – דף נ"ח
↑  תלמוד בבלי, מסכת בבא מציעא, דף ע"א, עמוד א'
| --- | --- |
בקרת זהויות :  NLI: 987007537438005171  BnF: cb12405379f (data)  GND: 4181721-7  LCCN: sh2003001874  NDL: 00575090  NKC: ph689577 
ערך זה הוא קצרמרבנושא פסיכולוגיה. אתם מוזמנים לתרום לוויקיפדיה ו.
אבליה אמבנגה

אבליה אמבנגה (באנגלית: Ablaye Mbengue; נולד ב-19 במאי 1992) הוא כדורגלן סנגלי המשחק בעמדת החלוץ באל-ערבי ערב הסעודית.
קריירה

אמבנגה החל את קריירת המשחק שלו במועדונים בסנגל ובגבון. בינואר 2015 הוא הגיע לסיכום עם קבוצה מהליגה הטורקית השנייה, אך בפברואר 2015 חתם באחמט גרוזני מליגת העל הרוסית.
הוא ערך את הופעת הבכורה שלו במדי הקבוצה ב-2 במאי 2015, כשעלה כמחליף במחצית משחק הליגה נגד רוסטוב, ואף כבש שער בכורה בדקה ה-83, שער שהוביל לניצחון קבוצתו 1–0.
את הופעת הבכורה שלו בהרכב ערך ב-11 במאי 2015, וכבש צמד שערים בניצחון 4–2 על ספרטק מוסקבה.
ב-27 במאי 2019 האריך את חוזהו במועדון בשלוש עונות.
באוגוסט 2020 נטש אמבנגה את רוסיה מבלי אישור המועדון, ובמשך שישה חודשים סירב ליצור קשר עם המועדון, שהגיש נגדו תביעה לפיפ"א.
ב-29 במרץ 2021 הושאל לדינמו מינסק מליגת העל הבלארוסית עד לתום העונה.
בספטמבר 2021 נחת אמבנגה בישראל, בדרכו לחתום במכבי פתח תקווה, וב-5 באוקטובר סיכם את תנאיו בקבוצה. ב-10 באוקטובר הודיעה מכבי פתח תקווה כי השחקן לא יחתום בקבוצה, בשל טענותיהן של אחמט גרוזני ודינמו מינסק על הפרת חוזה מצידו של השחקן.
לאחר שלא שיחק מאז 1 באוגוסט 2021, ב-7 באפריל 2022 הצטרף כשחקן חופשי לאל-ערבי כווית, מליגת העל הכוויתית. ב-1 ביולי 2022 חתם על חוזה לשלוש עונות באל-ערבי ערב הסעודית, מהליגה הסעודית השנייה.